અમદાવાદ : અમદાવાદ સહિત તમામ છ મહાનગરપાલિકામાં શાસન જાળવી રાખવામાં ભાજપે આખરે સફળતા મેળવી હતી. મુખ્યમંત્રી આનંદીબેન પટેલનો જાદુ શહેરી વિસ્તારમાં અકબંધ રહ્યો હતો. અમદાવાદ મ્યુનિસિપલ કોર્પોરેશનની ચુંટણીમાં ભાજપને ૧૪૨ બેઠકો મળી છે. જે વર્ષ ૨૦૧૦માં મળેલી ૧૫૧ બેઠક કરતાં ઓછી છે. પરંતુ પ્રતિકૂળ સંજોગો હોવા છતાં ભાજપે શહેરી વિસ્તારમાં શાનદાર દેખાવ કર્યો છે. અમદાવાદમાં કુલ ૧૯૨ બેઠકો પૈકીના તમામ પરિણામ મોડી સાંજે જાહેર થઈ ગયા હતા. જે પૈકી ભાજપે ૧૪૨ અને કોંગ્રેસે ૪૯ બેઠકો જીતવામાં સફળતા મેળવી હતી.